ইনোকা রাণাবীরা
ইনোকা রাণাবীরা (সিংহলি: ඉනෝකා රණවීර; জন্ম: ১৮ ফেব্রুয়ারি, ১৯৮৬) বালাপিটিয়ায় জন্মগ্রহণকারী বিশিষ্ট শ্রীলঙ্কান প্রমিলা আন্তর্জাতিক ক্রিকেট খেলোয়াড়। শ্রীলঙ্কা ক্রিকেট দলের অন্যতম সদস্য তিনি। ঘরোয়া ক্রিকেটে সাদার্ন লেডিজ ক্রিকেট ক্লাব, সাদার্ন প্রভিন্স ওম্যান দলের প্রতিনিধিত্ব করছেন। দলে তিনি মূলতঃ স্লো লেফট-আর্ম অর্থোডক্স বোলিংয়ে পারদর্শী। এছাড়াও, ডানহাতি ব্যাটসম্যান হিসেবে খেলছেন তিনি। গালের প্রজাপতি গোথমি মহাবিদ্যালয়ে অধ্যয়ন করেছেন।